Koebaai beurtkrag – die afgelope week sŉ altansArgieffoto bloot ter illustrasie. (Foto: Unsplash) Die afgelope week se beurtkrag kom Sondag om 20:00 tot ŉ einde nadat Eskom van sy opwekkingseenhede weer in diens gestel en sy beskikbare kapasiteit verhoog het om in die vraag te voldoen. Sedert Vrydag het Eskom-spanne vier opwekkingseenhede weer in diens gestel. Die noodopwekkingsreserwes het ook genoegsaam herstel. Nóg agt opwekkingseenhede behoort teen Woensdagaand weer in diens te wees. “Die stelsel sal Maandag en Dinsdag steeds onder druk wees en daar word verwag dat noodreserwes voorlopig gebruik sal word totdat al die eenhede na normaal terugkeer,” sê die kragvoorsiener in ŉ verklaring. Eskom het alle Suid-Afrikaners versoek om voort te gaan om elektrisiteit spaarsamig te gebruik. Daar is tans beplande instandhouding van 6 540 MW en kapasiteit van 12 422 MW is steeds nie beskikbaar nie.